26/12/2018 | Administración LocalMunicipal
As Somozas
Aprobacion modificacion ordenanza ICIO

ANUNCIO DE APROBACIÓN DEFINITIVA Ao non terse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello sobre a modificación da Ordenanza fiscal reguladora do imposto de instalacións, construccións e obras cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. ORDENANZA FISCAL NÚM.11. REGULADORA DO IMPOSTO SOBRE CONSTRUCCIONS, INSTALACIONS E OBRAS. Artigo 1. Fundamento.1. No uso das facultades concedidas polos artigos 133.2 e 144 da Constitución, polo artigo 106 da Lei 7/85 de bases do réxime local e de acordo co previsto no artigo 59.2 do Texto refundido da Lei reguladora das facendas locais aprobado polo RDL 2/2004, do 5 de marzo, o Concello de As Somozas establece o Imposto sobre construccións, instalacións e obras.2. Este imposto rexerase polo disposto nos artigos 100 a 103 do Texto refundido da Lei reguladas das facendas locais aprobado polo RDL 2/2004, do 5 de marzo, polas disposicións que a desenvolvan e polo disposto na presente Ordenanza fiscal Artigo 2. Feito impoñible.1. Constitúe o feito imponible deste imposto a realización, dentro do término municipal, de calquer construcción, instalación ou obra para a que se esixa a obtención da correspondente licencia de obra urbanística, obtivérase a mesma ou non, ou para a que se esixa a presentación da comunicación previa ou declaración responsable, sempre que a súa expedición corresponda ao Concello das Somozas.2. As construcción, instalacións ou obras a que se refire o apartado anterior poderán consistir, entre outras actuacións, n nas seguintes: a) Movementos de terra. b) Obras de construcción de edificacións e instalacións de tódalas clases de nova planta. c) Obras de demolición. d) Obras nos edificios, tanto no seu interior como no seu exterior. e) Aliñacións e rasantes. f) Obras de fontanería e sumidoiros. g) Obras nos cemiterios. h) Calqueira outra construcción, instalación ou obras que precise licenza de obra ou urbanística. Artigo 3. Suxeitos pasivos.1. Son suxeitos pasivos deste imposto, a título de contribuintes, as persoas físicas, xurídicas ou as entidades a que se refire o artigo 36 da Lei 58/2003, do 17 de decembro, Xeral Tributaria, que sexan donos da construcción, instalación ou obra, sexan ou non propietarios do inmoble sobre o que se realice aquela. Para os efectos previstos no parágrafo anterior terá a consideración de dono da construcción, instalación ou obra o que soporte os gastos ou o custe que comporte a súa realización.2. No suposto de que a construcción, instalación ou obra non sexa realizada polo suxeito pasivo contribuinte, terá a condición de suxeito pasivo substituto do mesmo, quen solicite a correspondente licenza ou presente as comunicación previas ou realice as construccións, instalacións ou obras. O sustituto poderá esixir do contribuínte o importe da cota tributaria satisfeita. Artigo 4. Exencións De acordo co regulado no artigo 100.2 do TRLRFL, está exenta do pago dese imposto a realización de calquera construción, instalación ou obra da que sexan donos o Estado, a Comunidade Autónoma de Galicia ou as entidades locais que, estando suxeitas a este, vaian ser directamente destinadas a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo por organismos autónomos, tanto que se trata de obras de investimento novo como de conservación. Artigo 5. Base imponible A base impoñible do imposto está constituida polo custo real e efectivo da construcción, instalación ou obra, e entendese por tal, para estes efectos, o custo de execución material de aquela. Non formarán parte da dita base o imposto sobre o valor engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construcción, instalación ou obra, nin os honorarios de profesionais, o beneficio empresarial do contratista nin calquer outro concepto que non integre o custo de execución material. Artigo 6. Cota tributaria 1. A cota do imposto será o resultado de aplicar á base impoñible o tipo de gravame.2. O tipo de gravame será o 2 por 100. Artígo 7. Bonificaciones 1. Establécese unha bonificación de ata o 95% para as construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego, regulada no artigo 103.2 a) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: – Ata un 95 por cento pola creación de máis de 20 postos de traballo. – Un 75 por cento pola creación de entre 11 e 20 postos de traballo. – Un 50 por cento pola creación de ata 10 postos de traballo. Esta bonificación será de aplicación unicamente a aquelas construcións, instalacións ou obras destinadas á implantación dunha nova actividade económica ou empresarial, así como a aquelas outras que consistan nunha ampliación das instalacións xa existentes sempre e cando implique creación de emprego. Os beneficiarios deberán solicitar a bonificación no momento da solicitude de licenza ou presentación da declaración responsable ou comunicación previa, achegando un compromiso do número dos novos postos de traballo que se vaian crear. O emprego comprometido deberá manterse, cando menos, un período de tres anos dende o inicio da actividade polo suxeito pasivo. Esta circunstancia deberá ser acreditada ante os servizos urbanísticos no prazo máximo de 1 mes dende o outorgamento da licenza de primeira ocupación coa presentación dos contratos de traballo e as altas na seguridade social dos novos postos de traballo creados. No caso de comunicación previa ou declaración responsable, este prazo computarase dende a data que o beneficiario sinale como de finalización das obras na súa declaración ou comunicación. O non cumprimento deste requisito dará lugar o inicio do correspondente expediente de reintegro. Corresponde ao Pleno do Concello a declaración de especial interese ou utilidade municipal e o outorgamento das anteriores bonificacións, que se acordará previa solicitude do interesado, presentada con anterioridade é realización do feito impoñible.2. Establécese unha bonificación de ata o 50% a favor das construccions, intalacions ou obras referentes as vivendas de protección oficial. Artigo 8. Devengo 1. O imposto devéngase no intre de iniciarse a construción, instalación ou obra, aínda que non se obtivera a correspondente licenza, ou non se presentase a comunicación previa ou declaración responsable.2. Aos efectos deste imposto, entenderanse en todo caso iniciadas as construccións, instalacións ou obras, salvo proba en contrario: a) Cando teña sido concedida a preceptiva licencia municipal ao cumprirse un mes dende a data de notificación da concesión da mesma. b) Cando non teña sido concedida a preceptiva licencia municipal cando se efectue por parte do suxeito pasivo calquera clase de acto material ou xurídico tendente á realización das construccións, instalacións ou obras. Artigo 9. Normas de xestión 1. se conceda a licencia preceptiva o interesado deberá presentar declaración- liquidación, según o modelo determinado polo Concello e simultáneamente procederá a ingresar a fondos municipais a cota que resulte. Dita declaración presentarase no plazo dun mes a contar dende a data de concesión da licencia. A liquidación a que se refire este apartado practicarase empregando como base impoñible a que resulte do presuposto presentado polos interesados, sempre que o mesmo fose visado polo Colexio Oficial correspondente. Noutro caso a base impoñible determinarase polos técnicos municipais de acordo co coste estimado do proxecto.2. Os servicios de urbanismo comunicarán á Sección de Facenda os actos de concesión de licencia para actividades suxetas a tributación acompañando copia do presuposto presentado polos interesados no proxecto a que se refire a licencia concedida.3. No caso de que non se executen as obras, construccions ou instalacions o interesado terá dereito á devolución do ingresado unha vez que formule expresa renuncia á licencia ou transcurrira o tempo máximo previsto na mesma para a iniciación das obras e consecuentemente, caducara á licencia.4. Á vista das construccións, instalacións ou obras efectivamente realizadas e do coste real e efectivo das mesmas, o Concello mediante a oportuna comprobación administrativa modificará, no seu caso, a base impoñible a que se refire o apartado anterior, practicando a correspondente liquidación definitiva e esixindo do suxeito pasivo ou reintegrándolle, no seu caso, a cantidade que corresponda. Cando se produza calquer circunstancia que modifique o coste real e efectivo das obras, construccións ou instalación que sirveu de base para a determinación da cota tributaria, os suxeitos pasivos están obligados a presentar no plazo dun mes, declaración- liquidación complementaria e a ingresar simultáneamente o importe que resulte. As devolucións, cando procedan, axustaranse ó procedemento establecido para as devolucións de ingresos indebidos. Artigo 10. Inspección e recaudación. A Inspección e recaudación deste imposto realizarase de acordo co previsto na Lei Xeral Tributaria e nas demais disposicións reguladoras da materia, así como na Ordenanza Xeral de Xestión e no Regulamento de Inspección de este Concello Cando o titular da licencia de obras non presente declaración liquidación do imposto nos términos e cos requisitos previsto no artigo anterior, a Inspección poderá levantar acta con proba preconstituida en base ós documentos que serveron para o outorgamento de dita licencia. Os Servicios de Facenda e Urbanismo comunicaranse recíprocamente as actuacións nas que se derive o descubremento das construcción, obras ou instalacións executadas sen licencia e que, en consecuencia, non formularan as declaracións e peticions preceptivas. Artigo 11. Infraccións e sancións. En todo o relativo a calificación das infraccións tributarias, así como á determinación das sancións que polas mesmas corresponde en cada caso, aplicarase o Réxime regulado na Lei Xeral Tributaria e disposición que a desenrolan, e na Ordenanza Xeral de Xestión. Disposición Final. A presente Ordenanza Fiscal foi aprobada polo Pleno en sesión celebrada o xx de outubro de 2018, entrará en vigor o día 1 de xaneiro de 2019 e aplicarase en tanto non se acorde a súa modificación ou derrogación As Somozas, 19 de decembro de 2018 O alcalde Asdo.: Juan Alonso Tembrás